钦定古今图书集成/明伦汇编/官常典/第121卷 > 孔宗旦
## 钦定古今图书集成/明伦汇编/官常典/第121卷 > 孔宗旦

按《兖州府志》：宗旦，孔子四十六代孙也。为邕州司户
参军。侬智高未反时，州有白气出庭中，江水溢。宗旦
以为兵象，度智高必反，以书告知州陈珙，珙不听。后
智高破横州，即载其亲往桂州，曰：“吾有官守，不得去，
无为俱死也。”既而州破被执，贼欲任其事，宗旦叱贼，
且大骂，遂被害。知袁州祖无择以其事闻，赠太子中
允。